钦定古今图书集成/理学汇编/学行典/第210卷 > 汪悦
## 钦定古今图书集成/理学汇编/学行典/第210卷 > 汪悦

按《常山县志》：“汪悦，字德进，石头桥人。天性醇笃，言行
无伪。甫三岁，父行贾亏匮，流离竟二十馀年，莫知向
往。悦育于母，稍长，时时涕泣，问母形状，知其左胁有
黑瘢也。欲求之不得自给。比业医，颇得资斧，又仿佛
知在山东，乃裹粮蹑𪨗，走数千里，行游四年，始得之
济南邸中。解胁验之良是。遂父子相持而哭。邸中已”，
又有一妻，生女，赘夫也，遂以家事付其女夫而归，奉
养二十馀年以寿终。人多称悦，为今之“朱寿昌”云。